Publication: Magyar Közlöny
Issue: MK-2007-87 (Year: 2007, Number: 87)
Era: 2004-2010
Section: 1. § A közoktatásról szóló 1993. évi LXXIX. törvény
Paragraph Index: 21

10. § A Kt. 82. §-a a következõ (6)–(10) bekezdéssel egészül ki: „(6) Ha a nem állami, nem helyi önkormányzati fenntartó az oktatásért felelõs miniszterrel kötött közoktatási megállapodás vagy egyoldalú nyilatkozat alapján kiegészítõ hozzájárulásra válik jogosulttá, a fenntartásában mûködõ óvoda, általános iskola részt vesz a kötelezõ felvételt biztosító óvoda, iskola feladatainak ellátásában. Ennek során felvételi körzetnek kell tekinteni azt a települést, fõvárosban azt a kerületet, amelyben az óvoda, az általános iskola székhelye, telephelye található. A fenntartó a feladatellátásért felelõs helyi önkormányzattal közösen meghatározza azt a gyermek, illetve tanulói létszámot, amelynek felvételét nem tagadhatja meg az óvoda, az általános iskola. Ez a létszám nem lehet kevesebb, mint az óvoda, az általános iskola alapító okiratában – az adott feladatellátási helyre – meghatározott felvehetõ maximális gyermek, tanulói létszám huszonöt százaléka. A kötelezõ felvételt biztosító óvoda, általános iskola feladatainak ellátása keretében a felvételi kérelmek teljesítésénél elõnyben kell részesíteni a halmozottan hátrányos helyzetû gyermekeket, tanulókat.

Source: https://magyarkozlony.hu/hivatalos-lapok/21a765f325dbbd4749c4a2b308f7876745217987/dokumentumok/db26a4b6b9bfe2527f3b564a51e81f0f0b5faedb/letoltes